Deg uḥric wis-sin, seg umawal I d-negmer seg yisefra-agi nessaweḍ s tezrewt i nga nessuffeɣ-d tafesna n ureṭṭal gar snat n talliyin, anda nerra yal wa deg umkan-is, d ayen i-aɣd yefkan igemmaḍ i nwala deg tfelwiyin yezrin. Deg tallit tamensayt nwala tafesna n ureṭṭal tuli deg yisefra n tallit-agi, tuget kkan-d seg tutlayt n taɛrabt, anda aḥric ameqran deg-sen kkan-d seg umawal adiyani, ma deg tallit tatrart nwala tafesna n ureṭṭal d tin i d-yudren aladɣa wid d-yekkan seg tutlayt n taɛrabt.